Pekka Mäkelä (teollisuusneuvos)

Pekka Mäkelä (27. tammikuuta 1913 Iitti – 23. maaliskuuta 2002 Helsinki) oli suomalainen soitinalan yrittäjä ja yritysjohtaja, joka sai teollisuusneuvoksen arvonimen vuonna 1972.

Mäkelä menetti näkönsä muutaman vuoden ikäisenä. Hän kävi Helsingin sokeainkoulun ja hieromaopiston, ja työskenteli sitten muutaman vuoden hierojana. Mäkelä ja Olavi Martelius ostivat Kallion Kuljetus Oy:n. Sittemmin he perustivat Lahteen autotarvikeliikkeen ja tekivät autokauppaa käytetyillä ja uusilla autoilla. Mäkelä ja Martelius ostivat Hellas-piano Oy:n osakekannan 1949, luopuivat kuljetusliikkeestä ja autokaupasta ja keskittyivät pelkästään pianotuotantoon. Yrityksen tuotanto kasvoi voimakkaasti. Hellas-pianon tehdas Nurmijärvelle valmisti 1970-luvun alussa yli 3 000 pianon vuodessa ja työllisti 140 henkeä. Martelius toimi yrityksen toimitusjohtajana 1950–1977, Mäkelä teknillisenä johtajana 1950–1978 eläkkeelle jäämiseen saakka. Liiketoimintaa jatkoivat Mäkelän lapset.
 
Mäkelä vaikutti Näkövammaisten Keskusliitossa (aiemmin Sokeain Keskusliitto). Hänet valittiin 1937 liiton johtokuntaan, 1961 liiton varapuheenjohtajaksi, ja hän toimi liiton puheenjohtajana 1976–1983. Hän oli myös Sokeain Henkinen Työ ry:n varapuheenjohtajana 1956–1964 sekä Opaskoirayhdistyksen perustajajäsen 1948 ja varapuheenjohtajana vuodesta 1969 lähtien.

Lähteet

Suomalaiset yritysjohtajat
Suomalaiset yrittäjät
Suomalaiset sokeat henkilöt
Vuonna 1913 syntyneet
Vuonna 2002 kuolleet